**Құдай сізге ешқашан мына төрт сұрақты қоймайды**

***«Әлде денелеріңнің Киелі Рух мекендейтін киелі үй екенін білмейсіңдер ме? Сендер Құдайдан қабылдаған Киелі Рух бойларыңнан орын алды. Енді өз меншіктерің емессіңдер, 20Иеміз сендерді үлкен құн төлеп, күнәнің құлдығынан азат етті. Ендеше денелеріңмен Құдайдың даңқын арттырыңдар!»***

***(Қорынттықт. 1-хат 6:19-20)***

Эрика Пиццо өзінің «Киелі үйге күтім жасау» блогында психикалық және физикалық денсаулық туралы жазады. Пиццо былай дейді: «Біздің денеміз тірі Құдайдың киелі үйі, сондықтан оған керекті қамқорлық көрсетуіміз керек». Ол киелі кітаптағы мына аятты сілтеп отыр: «Әлде денелеріңнің Киелі Рух мекендейтін киелі үй екенін білмейсіңдер ме? Сендер Құдайдан қабылдаған Киелі Рух бойларыңнан орын алды. Енді өз меншіктерің емессіңдер, 20Иеміз сендерді үлкен құн төлеп, күнәнің құлдығынан азат етті. Ендеше денелеріңмен Құдайдың даңқын арттырыңдар!» (1 Қорынттықтарға 6:19-20).

Құдай сізге ешқашан да мына **төрт** сұрақты қоймайды:

**1.** Қазір сенің киім өлшемің қандай?

**2.** Кеше түнде «жеуге болмайтын» қандай да бір тамақты жеп қойдың ба?

**3.** Сенің денең туралы сенің отбасың не ойлайды? Немесе,

**4.** Сенің джинсиыңның өлшемі қандай?

Кез келген мәдениетте біздің денеміз қандай болуы керектігі туралы қандай да бір ережелер болады. Бірақ Құдай былай дейді: «Сен оның бет-жүзіне, бойшаңдығына қарамай-ақ қой. Себебі Құдай пенденің көзімен қарамайды ғой. Пенде назарын адамның бет-жүзіне аударады, Ал Жаратқан Ие оның жүрегіне көз салады» (Патшалықтар 1-жазба 16:7).

Біздің жүрегіміз аузымызбен тамақтанбайды. Біздің жүрегімізді Құдай ғана қалпына келтіре алады: «Өздеріңе жаңа жүрек сыйлап, бойларыңа жаңа рух дарытамын. Көкіректеріңнен тас жүректі алып тастап, орнына сезімтал жүрек сыйлаймын» (Езекиел 36:26). “Киелі үйге күтім жасауды” бастау үшін, біз Забур жырының авторы сияқты мінажат ете аламыз: “Уа, Құдайым, жүрегімді тазарта гөр, Рухымды берік қылып, жаңарта гөр.” (Забур 50:12).